《寿仙溪李朴庵夫妇七十次陈待徵郎中韵》
明代·黄仲昭

高堂春酒莫辞倾，此夕弧南星正明。莱服频翻娱绮席，南陔新谱入瑶笙。

西来王母蟠桃熟，东望函关紫气横。寿域无涯才七十，蓬瀛还看海尘生。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。